  Виталий Пронин 14-тӥ оштолэзе Ижысь Калык творчествоя юртын усьтӥськиз удмурт культурая «Даур гур» фестиваль. Туэ со сӥземын удмурт крезьгурчилэн Г. Корепанов-Камскийлэн вордскем дырысеныз 90 ар тырмонлы.Иже вуизы быдэс шаерысьтымы удмурт ансамбльёс, эктӥсьёс, калык инструментъёсын шудӥсьёс. Калыкез шулдыртӥзы пӧртэм фестивальёсын вормылэм артистъёс - удмурт культуралэн кизилиосыз.Фестиваль 2 арлы огпол ортчылэ, со кыстӥське ар ӵоже. Ёросъёсын радъяськозы удмурт ансамбльёслэн концертъёссы, мастер-классъёс, конкурсъёс но адӟытонъёс. Фестиваль йылпумъяськоз толсуре, соку Калык творчествоя юртын йылпумъян концерт ортчоз.Мария Иванова  